KOMVII SS IONEN FOR DE EUROPiEISKE EiELLESSKABER 
KOM(94) 604 endelig udg. 
Bruxelles, den 09.12.1994 
Forslag t i I 
RÅDETS DIREKTIV 
OM ÆNDRING AF RÅDETS DIREKTIV 94/4/EF 
af 14. februar 1994 og 
om midlertidig undtagelsesforanstaltning for Østrig 
(forelagt af Kommissionen) 
BEGRUNDELSE 
Den almindelige baggrund 
Den 14. februar 1994 udstedte Rådet efter forslag fra Kommissionen direktiv 94/4/EF om 
ændring af direktiv 69/169/EØF og 77/388/EØF og om forhøjelse af værdien af den afgiftsfrie 
indførsel for rejsende fra tredjelande og af grænsen for afgiftsfrie køb i forbindelse med rejser 
inden for Fællesskabet1. 
•». - • 
For så vidt angår forhøjelsen af værdien af de afgiftsfrie varer, som rejsende fra tredjelande må 
medføre i deres personlige bagage, er det afgiftsfrie beløb, der siden 1. januar 1982 har været på 
45 ECU, forhøjet til 175 ECU (90 ECU for rejsende under 15 år). De kvantitative 
begrænsninger (alkoholholdige drikkevarer, tobaksvarer osv.) er ikke ændrede. 
Denne udvikling er sket på baggrund af: 
nødvendigheden af at lette borgernes og forvaltningernes konkrete vanskeligheder 
den betydelige stigning i det beløb, som de rejsende kan forventes at købe varer for i de 
nuværende økonomiske kredsløb 
de internationale retningslinjer, som bl.a. OECD har fastsat på området 
de vanskeligheder, som to medlemsstater har: 
• de særlige forhold på De Kanariske Øer, i Ceuta og i Melilla: indtil den 31. december 
2000 vil der gælde særbestemmelser (600 ECU) for indførsel af varer, der medføres af 
rejsende til Spaniens kontinentale område og til De Baleariske Øer (førnævnte direktivs 
artikel 1, stk. 3) 
• betænkelighederne i Forbundsrepublikken Tyskland, som har fået frist indtil den 
1. januar 1998 for gennemførelse af de således fastsatte bestemmelser, for så vidt 
angår varer, der indføres af rejsende, der kommer ind på tysk område via en 
landegrænse til lande, der ikke er medlemmer af EFTA, eller som ankommer med skib 
i kystsejlads fra disse lande (førnævnte direktivs artikel 3, stk. 2). 
Tilsvarende bestemmelser er blevet vedtaget af Rådet, (bortset fra særbehandlingen af De 
Kanariske Øer) og de finder ligeledes anvendelse fra den 1. april 1994, på grundlag af 
forordning (EØF) nr. 355/94 af 14. februar 19942. 
EFT L 60 af 3. marts 1994, s. 14. 
EFT L 46 af 18. februar 1994, s. 5. 
Anmodning fra Østrig 
I forbindelse med anvendelsen af artikel 151, stk. 2, i den til traktaten om de pågældende landes 
tiltrædelse knyttede akt vedrørende vilkårene .for Kongeriget Norges, Republikken Østrigs, 
Republikkens Finlands og Kongeriget Sveriges tiltrædelse og tilpasningerne af de traktater, der 
danner grundlag for Den Europæiske Union, ønsker Østrig at få en midlertidig 
undtagelsesbestemmelse, der i vid udstrækning bygger på den, der gælder for Tyskland i 
henhold til bestemmelserne i artikel 3, stk. 2, i ovennævnte direktiv 94/4/EF. 
Anmodningen begrundes nemlig med argumenter, der kan sammenlignes med dem, der blev 
fremsat af Tyskland med henblik på vedtagelse af nævnte direktiv: forskelle mellem priserne i 
Østrig og de tilgrænsende østlande, omfanget af indkøbsrejser, vanskeligheder med at sikre 
kontrol. 
Analyse 
I betragtning af Østrigs særlige geografiske beliggenhed, de eventuelle økonomiske virkninger 
på dette særlige område samt ligheden mellem forholdene i Tyskland og Østrig på dette område 
synes det nødvendigt at finde frem til en undtagelsesmekanisme for Østrig i lighed med åm, 
som gælder for Tyskland i medfør af bestemmelserne i artikel 3, stk. 2, i direktiv 94/4/EF. 
For så vidt angår grænseværdierne for rejsende er situationen følgende: 
175 ECU ved indførsel i ti af de nuværende medlemsstater 
indtil den 31. december 2000, 600 ECU for varer, der indføres i Spaniens kontinentale 
område fra De Kanariske Øer, Ceuta og Melilla 
indtil den 1. januar 1998, opretholdelse af 45 ECU ved indførsel i Tyskland på de i 
artikel 3, stk. 2, i direktiv 94/4/EF fastsatte vilkår 
indtil samme dato, opretholdelse af den grænseværdi på 75 ECU Østrig for tiden anvender 
for varer, der indføres af rejsende fra de østlande, som grænser op til dette land. 
Dette viser, hvilke vanskeligheder med hensyn til tilrettelæggelse og kontrol der vil kunne opstå 
som følge af en sådan situation. Endvidere må det undgås, at der udøves forskelsbehandling af 
varer, der indføres af rejsende, som passerer Unionens ydre grænser til lande, der ikke er 
medlemmer af EFTA. 
Det er derfor vigtigt, at Forbundsrepublikken Tyskland og Republikken Østrig i forbindelse med 
varer, der indføres af rejsende, der kommer ind på disse iandes område fra de ovennævnte 
lande, kan anvende samme grænseværdi for afgiftsfri indførsel på grundlag af de for tiden i 
Østrig gældende 75 ECU. 
For så vidt angår fritagelse for importafgifter for varer, der indføres af rejsende fra tredjelande, 
fremsættes der et særskilt forslag om toldbestemmelser, som svarer til dem, der omhandles i 
nærværende forslag, og som ændrer Rådets forordning (EØF) nr. 355/94 af 14. februar 1994. 
Forslag til 
Rådets direktiv 
OM ÆNDRING AF RÅDETS DIREKTIV 94/4/EF 
af 14. februar 1994 
om midlertidig undtagelsesforanstaltning for Østrig 
(forelagt af Kommissionen) 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til traktaten om Kongeriget Norges, Republikken Østrigs, Republikken 
Finlands og Kongeriget Sveriges tiltrædelse af Den Europæiske Union1 ,og særlig artikel 2, stk. 
3, og akten vedrørende vilkårerne for tiltrædelse og særlig artikel 151, stk.2. 
under henvisning til forslag fra Kommissionen2 , 
ud fra følgende betragtninger: 
den 5. september 1994 amodede Republikken Østrig om at få en midlertidig undtagelses­
bestemmelse i lighed med den, der fra den 1. april 1994 gælder for Forbundsrepublikken 
Tyskland i medfør af bestemmelserne i artikel 3, stk. 2, i direktiv 94/4/EF af 14. februar 1994 
om ændring af direktiv 69/169/EØF og 77/388/EØF og om forhøjelse af værdien af den 
afgiftsfrie indførsel for rejsende fra tredjelande og af grænsen for afgiftsfrie køb i forbindelse 
med rejser inden for Fællesskabet3 ; 
anmodningen tager navnlig sigte på indtil den 1. januar 1998 at opretholde den værdigrænse, der 
for tiden gælder i Republiken Østrig for varer, der indføres af rejsende, der kommer ind på 
østrigsk område via en landegrænse til andre lande end de andre medlemsstater og medlemmerne 
af Den Europæiske Frihandelssammenslutning (EFTA); 
der bør tages hensyn til de økonomiske vanskeligheder, som værdien af afgiftsfritagelsen vil 
kunne forårsage i Republikken Østrig i den i foregående betragtning omhandlede rejsetrafik; 
det bør dog undgås, at der opstår konkurrenceforvridning som følge af, at der anvendes 
forskellige grænseværdier ved passage af Fællesskabets ydre grænser til andre lande, der ikke er 
medlemmer af EFTA; Forbundsrepublikken Tyskland og Republikken Østrig bør fastsætte 
samme værdigrænse for varer, der indføres af rejsende, der kommer ind på tysk og østrigsk 
område fra disse lande; 
UDSTEDT FØLGENDE DIREKTIV: 
1 EFT C 241 af 29.8.1994, s. 9. 
2 EFT C af 1994, s. 
3 EFT L 60 af 3.3.1994. 
Artikel 1 
Direktiv 94/4/EF ændres således: 
Artikel 3, stk. 2, affattes således: 
"2. Uanset stk. 1 kan Forbundsrepublikken Tyskland og Republikken Østrig træffe de 
nødvendige bestemmelser for at efterkomme dette direktiv senest den 1. januar 1998 for 
varer, der indføres af rejsende, der kommer ind på tysk og østrigsk område via en 
landegrænse til andre lande end de andre medlemsstater og EFTA-landene, eller som 
ankommer med skib i kystsejlads fra de førstnævnte lande. 
Kongeriget Norge, Republikken Østrig, Republikken Finland og Kongeriget Sverige 
anvender dog fra i krafttrædelsen af Traktaten vedrørende tiltrædelse en grænseværdi for 
indførsel af de i foregående afsnit omhandlede rejsende på ikke under 75 ECU. 
Artikel 2 
1. Under forbehold af i krafttrædelsen af Traktaten vedrørende tiltrædelsen af Kongeriger 
Norge, Republikken Østrig, Republikken Finland og Kongeriget Sverige sætter 
Medlemsstaterne de nødvendige love og administrative bestemmelser i kraft for at 
efterkomme dette direktiv på i krafttrædelses datoen af denne Traktat. De underretter straks 
Kommissionen herom. 
Disse bestemmelser skal indeholde en henvisning til dette direktiv eller ved 
offentliggørelsen være ledsaget af en sådan henvisning. De nærmere regler for denne 
henvisning fastsættes af medlemsstaterne. 
2. Medlemsstaterne meddeler Kommissionen teksten til de nationale retsforskrifter,»som de 
udsteder på det område, der er omfattet af dette direktiv. 
Artikel 3 
Dette direktiv er rettet til medlemsstaterne. 
Udfærdiget i Bruxelles, den december 1994. 
På Rådets vegne 
Formand 
ISSN 02S4-H59 
KOM(94) 604 endelig udg. 
DOKUMENTER 
DA 07 
Katalogmimmer : CB-CO-94-629-DA-C 
ISBN 92-77-83571-0 
Kontoret for De Europæiske Fællesskabers Officielle Publikationer 
Lr2985 Luxembourg